ঢাকা, ১৩ জুলাই (শীর্ষ নিউজ ডটকম): বিএনপির গণঅনশনে যোগ দিয়েছেন জাতীয় সংসদের বিরোধী দলীয় নেতা ও বিএনপি চেয়ারপারসন বেগম খালেদা জিয়া। বেলা ১২টায় বেগম জিয়া অনশনকারীদের সাথে ইঞ্জিনিয়ার্স ইনস্টিটিউটে এসে যোগ দেন। বেগম জিয়া পৌঁছানো মাত্রই অনশনকারীরা দাঁড়িয়ে অভিবাদন জানান বিএনপির চেয়ারপারসনকে। কণ্ঠশিল্পী মনির খান, বেবী নাজনীন, রিজিয়া পারভীনসহ জাসাস নেতাকর্মীরা  পরিবেশনা করে দলীয় সংগীত ও গণসংগীত। সাবেক মন্ত্রী রেদোয়ান আহমেদের নেতৃত্বে লিবারেল ডেমোক্রেটিক পার্টির একটি প্রতিনিধি দল বেগম জিয়ার হাতে ফুলের তোড়া তুলে দিয়ে গনঅনশনে সংহতি প্রকাশ করে।  রাজধানীর ইঞ্জিনিয়ার্স ইনস্টিটিউট চত্বরে সকালে শুরু হওয়া বিএনপির গণঅনশন কর্মসূচি চলবে সন্ধ্যা পর্যন্ত। কর্মসূচিতে অংশ নিয়ে ইতিমধ্যে সংহতি বক্তব্য রেখেছেন জাতীয় সংসদের সদস্য শহীদ উদ্দিন চৌধুরী এ্যানি, এবিএম আশরাফ উদ্দিন নিজান, মো. হারুনর রশিদ, একেএম হাফিজুর রহমান, স্বেচ্ছাসেবক দলের সভাপতি হাবিব উন নবী খান সোহেল প্রমুখ।  এছাড়াও আজকের এই গণঅনশন কর্মসূচিতে বিএনপির ভারপ্রাপ্ত মহাসচিব মির্জা ফখরুল ইসলাম আলমগীর, দলের স্থায়ী কমিটির সদস্য ড. খন্দকার মোশাররফ হোসেন, ব্রিগেডিয়ার জেনারেল (অব.) আসম হান্নান শাহ, ব্যারিস্টার রফিকুল ইসলাম মিয়া, গয়েশ্বর চন্দ্র রায়, চেয়ারপারসনের উপদেষ্টা শামসুজ্জামান দুদু, ড. ওসমান ফারুক, ডা. এজডএম জাহিদ হোসেন, ব্যারিস্টার শাহাজান ওমর, এড. আহমেদ আজম খান, ভাইস চেয়োরম্যান, আব্দুল্লাহ আল নোমান, সাদেক হোসেন খোকা, আলতাফ হোসেন চৌধুরী, এম হাফিজ উদ্দিন আহমদ, যুগ্ম মহাসচিব আমান উল্লাহআমান, সালাউদ্দিন আহমদ, বরকত উল্লাহ  বুলু এমপি, মিজানুর রহমান মিনু, বিএনপির অর্থ বিষয়ক সম্পাদক আব্দুস সালাম, সহদফতর সম্পাদক আব্দুল লতিফ জনি, শামীমুর রহমান শামীম, আসাদুল করিম শাহীন, বিএনপি নেতা খোন্দকার আব্দুল হামিদ ডাবলু, যুবদলের সভপতি সৈয়দ মোয়াজ্জেম হোসেন আলাল, সাধারণ সম্পাদক সাইফুল ইসলাম নীরব, স্বেচ্ছাসেবক দলের এবিএম মোশাররফ হোসেন, শফিউল বারী বাবু, বিজেপি চেয়ারম্যান আন্দালিব রহমান পার্থ এমপি, এনডিপির গোলাম মোর্ত্তজা, ন্যাপের জেবেল রহমান, এনপিপির শওকত হোসেন নিলু, জাগপা সভাপতি শফিউল আলম প্রধান, আমার দেশ পত্রিকার ভারপ্রাপ্ত সম্পাদক মাহামুদুর  রহমান, জামায়াতের ভারপ্রাপ্ত আমির মকবুল আহমেদ, ভারপ্রাপ্ত সেক্রেটারি জেনারেল এটিএম আজহারুল ইসলাম, ঢাকা মহানগর আমির রফিকুল ইসলাম খান, সেক্রেটারি হামিদুর রহমান আযাদ এমপি, ডা. শফিকুর রহমান, ব্যারিস্টার আব্দুর রাজ্জাক, খেলাফত মজলিসের মাওলানা ইসহাক, লেবার পার্টির ভারপ্রাপ্ত সভাপতি ডা. মুস্তাফিজুর রহমান ইরান প্রমুখ উপস্থিত রয়েছেন।  এদিকে বাংলাদেশ ফেডারেল সাংবাদিক ইউনিয়ন (বিএফইউজে) মহাসচিব শওকত মাহমুদের নেতৃত্বে সাংবাদিক নেতৃবৃন্দ বিএনপির গণঅনশন কর্মসূচির প্রতি সংহতি প্রকাশ করেন। বেলা ১১টায় জাতীয় প্রেসক্লাব থেকে  ব্যানারসহ মিছিল নিয়ে সাংবাদিক নেতৃবৃন্দ বিএনপির গণঅনশনস্থলে পৌঁছান। অন্যান্যের মধ্যে উপস্থিত ছিলেন জাতীয় প্রেসক্লাবের সভাপতি কামাল উদ্দিন সবুজ, সাধারণ সম্পাদক সৈয়দ আবদাল আহমেদ, ঢাকা সাংবাদিক ইউনিয়নের সভাপতি আবদুস শহিদ, সাধারণ সম্পাদক মো.বাকের হোসাইন, বিএফইউজের সহসভাপতি আমিরুল ইসলাম কাগজী, বাংলাদেশ ফটো জার্নালিস্ট এসোসিয়েশনের সাধারণ সম্পাদক মীর আহমেদ মিরু, জাতীয় প্রেসক্লাবের যুগ্ম সম্পাদক কাদের গনি চৌধুরী, ঢাকা রিপোর্টারস ইউনিটির সাবেক সাধারণ সম্পাদক ইলিয়াছ খান প্রমুখ নেতৃবৃন্দ।  বিএনপিসহ সমমনা  রাজনৈতিক দলের ডাকা ৪৮ ঘণ্টার হরতালে বিরোধী দলীয় চিফ হুইপ জয়নুল আবদিন ফারুকের ওপর পুলিশি হামলা-মামলাসহ দমন-নিপীড়নের প্রতিবাদ এবং তত্ত্বাবধায়ক সরকার পুনর্বহালের দাবিতে এ অনশন কর্মসূচি পালন করছে বিএনপি। কর্মসূচিতে অংশ নিতে সকাল থেকেই নগরীর বিভিন্ন থানা ও ওয়ার্ড থেকে নেতাকর্মীরা ইঞ্জিনিয়ার্স ইনস্টিটিউট চত্বরে সমবেত হতে থাকেন।  (শীর্ষ নিউজ ডটকম/ কেএইচ/ এফএম/এএইচ/সস/১৫.৪০ঘ.)